**TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv) e-pasts: dome@tukums.lv

**RĪKOJUMS**

Tukumā

2018. gada 19. jūnijā Nr.79-d

**Par Tukuma novada Domes ārkārtas sēdes sasaukšanu**

1. Pamatojoties uz likuma „Par pašvaldībām” 28.pantu, SASAUCU Tukuma novada Domes ārkārtas sēdi **2018. gada 20. jūnijā plkst.16:00** Talsu ielā 4, Tukumā, un IZSLUDINU šādu sēdes darba kārtību:

1. Par ārkārtējās situācijas izsludināšanu lauksaimniecībā Tukuma novada administratīvajā teritorijā.

 ZIŅO: Ē.Lukmans

 2. UZDODU Tukuma novada Domes Administratīvās nodaļas vadītājai R.Skudrai nosūtīt deputātiem paziņojumu par Domes ārkārtas sēdes sasaukšanu.

Domes priekšsēdētājs Ē. Lukmans

Skudra 63107241

ritma.skudra@tukums.lv

*Projekts*

**L Ē M U M S**

Tukumā

2018. gada 20. jūnijā prot.Nr.14, 1. §.

**Par ārkārtējās situācijas izsludināšanu lauksaimniecībā**

**Tukuma novada administratīvajā teritorijā**

Saskaņā ar Latvijas Vides, ģeoloģijas un meteoroloģijas centra datiem, kopējais nokrišņu daudzums Latvijā 2018.gada maija 2. dekādē bija 9,1 mm, kas ir 43% zem dekādes normas, un maija 3. dekādē bija 2,3 mm, kas ir 88% zem dekādes normas. Tukuma novadā šajā laikā nokrišņi daudzos pagastos vispār nav novēroti, kā arī nokrišņi nav bijuši jūnija mēneša 1.dekādē, kā rezultātā no pārmērīga sausuma cietušas būtiskas lauksaimniecības zemju un kultūraugu platības.

Tukuma novada pašvaldībā 2018.gada 19.jūnijā saņemti Tukuma novada lauksaimnieku iesniegumi: SIA “VĀRPA” iesniegums (reģistrēts ar Nr.3664), AS “Zentenes lauksaimnieks” (reģistrēts ar Nr.3663), SIA ”Jūraskalns” (reģistrēts ar Nr.3662), SIA “Lestene” (reģistrēts ar Nr.3675) un SIA “Stortenbekera un Hopnera lauksaimniecība” (reģistrēts ar Nr.3676) ar lūgumu, izsludināt ārkārtas situāciju lauksaimniecībā Tukuma novadā. Atbilstoši apkopotajai informācijai sausuma skartas lielākā daļa lauksaimniecībā izmantojamās zemes platības, un situācija, kāda ir izveidojusies lauksaimniekiem novada administratīvajā teritorijā, ir kritiska, sausuma skartajās teritorijās lauksaimniecības uzņēmumiem radušies nepārvaramas varas apstākļi. Tādējādi pie šādiem apstākļiem uzskatāms, ka ir pamats lūgt valsts atbalstu grūtībās nonākušajiem lauksaimniekiem.

Ņemot vērā iepriekš minēto un apstākli, ka lauksaimniecības attīstība ir viena no prioritārām nozarēm Tukuma novadā, kā arī, pamatojoties uz likuma “Par pašvaldībām” 41.panta pirmās daļas 4.punktu, likuma “Par ārkārtējo situāciju un izņēmuma stāvokli” 4.panta otro daļu, 6.panta pirmās daļas 3.punktu:

1. ierosināt Latvijas Republikas Ministru kabinetu izsludināt ārkārtējo situāciju lauksaimniecībā Tukuma novada administratīvajā teritorijā, paredzot noteiktā režīma darbības ietekmi lauksaimniecības uzņēmumiem vismaz 12 mēnešus,

2. ierosināt Latvijas Republikas Zemkopības ministriju realizēt uzņēmēju atbalsta pasākumus krīzes situācijas pārvarēšanai,

3. ierosināt Latvijas Republikas Ministru kabinetu sniegt finansiālu atbalstu novada uzņēmējiem un iedzīvotājiem, lai daļēji kompensētu zaudējumus, kas radušies lauksaimniecības teritorijām ilgstoša sausuma rezultātā,

4. uzdot Domes Administratīvajai nodaļai triju darba dienu laikā pēc Tukuma novada Domes ārkārtas sēdes protokola parakstīšanas nosūtīt elektroniski lēmumu Latvijas Republikas Ministru kabinetam un Latvijas Republikas Zemkopības ministrijai.

Nosūtīt:

- Fin. nod.,

 - Īp. nod.,

- SIA „Vārpa”

- AS “Zentenes lauksaimnieks”

- SIA ”Jūraskalns”

-Admin nodaļa-Ministru kabinetam un Zemkopības ministrijai.

-pag pārvaldēm

Kult nodaļa-Tukuma laikā un mājas lapā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sagatavoja: Skudra, izmantojot cita novada parauglēmumu

Iesniedza izskatīšanai Domes priekšsēdētājs Ē.Lukmans









